
RAPORT DE SPECIALITATE

privind aprobarea cuantumului premiilor care urmează a fi acordate în urma organizării concursului de soluții cu tema „Centrul pentru Artă, Tehnologie și Experiment, MultipleXity”
Având în vedere Referatul de aprobare a proiectului de hotărâre şi Proiectul de hotărâre privind aprobarea cuantumului premiilor care urmează a fi acordate în urma organizării concursului de soluții cu tema „Centrul pentru Artă, Tehnologie și Experiment, MultipleXity”, Timișoara, prin care se propune aprobarea cuantumului premiilor în urma estimării realizate de către echipa de consultanță .
Facem următoarele precizari:

Programul Timișoara Capitală Culturală Europeană 2021 are în vedere atingerea unor obiective identitare, care presupun dezvoltarea unor valori recunoscute în ADN-ul european: deschidere, participare, responsabilitate, inovație și conectare. Aceste valori nu sunt necunoscute timișorenilor, dar nivelul lor nu este, încă, cel dorit. 

MultipleXity (MX) este centrul în care arta și știința se întâlnesc în experimente care să genereze inspirație pentru modul în care comunitatea și audiența vor naviga viitorul. 

Strategia culturala a orașului Timisoara și Programul TM2021 (bidbook-ul) sunt documentele care fac referire la Centrul de Artă, Tehnologie și Experiment și la necesitatea lui pentru evoluția orașului fiind principalul obiectiv asumat în calitate de oraș - Capitală Europeană a Culturii 2021. 
MultipleXity va revitaliza unul dintre cele mai mari spații care face parte din istoria orașului Timisoara și patrimoniul său industrial: Muzeul de transport public Corneliu Miklosi și atelierele de lucru aferente.
Datorită complexității programului, a mizei ridicate ținând cont de contextul social și cultural, proiectul ce urmează a fi implementat trebuie să răspundă unui set mare de nevoi ale orașului cu un concept sustenabil, inovator și integrator. Așadar, s-a ales concursul de soluții pentru proiectul de arhitectură care este o unealtă potrivită în livrarea acestui tip de obiectiv major de infrastructură culturală.
Organizarea unui concurs de soluții pentru Centrul pentru artă, tehnologie și experiment, MultipleXity, răspunde nevoii unui proiect de calitate care vine să completeze infrastructura pentru cultură în mod considerabil dar va fi și principala moștenire după anul 2021.Tratarea soluției se va face în ansamblu, de la amenajarea spațiului interior pentru Muzeu, la reabilitarea și amenajarea clădirilor existente de vis-a-vis și a spațiului exterior cu acces public, integrând asftel clădirile în țesutul urban.
În vara anului 2019, Serviciul Unitatea de Implementare Proiecte de Infrastructură prin Cultură a inițiat achiziția serviciilor de consultanță în vederea organizării concursului de arhitectură. După aproape 3 luni, procedura se finalizează printr-un contract cu Ordinul Arhitecților din România, în valoare de 102.200 lei, fără TVA, cu o durată de 240 de zile. 
Pachetul de concurs a fost predat de către Ordinului Arhitecților din România la sfârșitul anului 2019 spre a fi analizat și pentru a trece la etapa următoare, cea a lansării concursului. Pachetul conține toate informațiile necesare lansării concursului: 

1. Tema concursului

2. Regulamentul concursului

3. Documentație de urbanism și avize

4. Expertize tehnice

5. Documentație suport

6. Documentar fotografic

7. Documentație suplimentară

Estimarea costurilor pentru serviciile de proiectare ale MultipleXity (premiul I) și propunerile pentru premiul II și III fac parte integrantă din Pachetul de concurs și reprezintă o activitate obligatorie a Etapei I din contractul de consultanță. Acestea au fost propuse la capitolul 2. Regulamentul concursului -  subcapitolul 2.6 Estimare costuri și sunt anexate acestui Raport.

Cuantumul premiilor concursului cu tema „Centrul pentru Artă, Tehnologie și Experiment, MultipleXity” este estimat în felul următor:

· Premiul I = Valoarea contractului de proiectare

· Premiul II = 50.000 lei
· Premiul III = 35.000 lei

Valoarea contractului de proiectare a fost estimată conform Tarifator MPLAT N11/1994 ca procent din valoarea de investiție estimată. Astfel, premiul I este propus ca fiind în valoare de 524.017,37 € iar la cursul BNR din 06.01.2020 - 1 EURO = 4.7760 Lei, adică valoarea estimată a contractului de proiectare - premiului I este de 2.502.706,95 lei fără TVA.
Conform prevederilor Legii nr. 98/2016 privind achizițiile publice, cu modificările și completările ulterioare și a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016, concursul de soluții este o procedură complexă de achiziție care conduce la atribuirea unui contract pentru servicii de proiectare. În urma deliberării juriului concursului, se stabilește o ierarhie potrivit căreia se declară un câștigător al concursului și se acordă premiile. Câștigătorul concursului va fi invitat la procedura de negociere fără publicarea prealabilă a unui anunț de participare conform prevederilor art. 104 alin (7) din Legea nr. 98/2016 privind achizițiile publice, în vederea încheierii contractului de servicii de proiectare. Negocierea va avea ca subiect prețul și durata de execuție.
Având în vedere că:
· în Strategia culturală a Municipiului Timişoara pentru perioada 2014-2024, aprobată prin HCL 535/31.10.2014 se face referire la Centrul de Artă, Tehnologie și Experiment;
· în HCL 395/22.09.2015 se aprobă candidatura Municipiului Timişoara şi a angajamentului de susţinere financiară în perioada 2017-2022 pentru participarea Municipiului Timişoara la acţiunea Uniunii Europene „Capitală Europeană a Culturii” pentru anul 2021 în România, în cazul în care Municipiul Timişoara este declarat oraş câştigător
· în anul 2016 Timișoara a câștigat titlul de Capitală europeană a culturii pentru 2021, iar la capitolul „Intervenții de infrastructură culturală” a în Dosarul final de candidatură, „Centru pentru Artă, Tehnologie și Experiment” este principalul obiectiv asumat având un cost estimat la 12 milioane de euro;
· prin HCL 395/25.07.2019 privind retragerea dreptului de administrare a Societăţii de Transport Public Timisoara S.A. asupra unor bunuri imobile din Timişoara, str. Take Ionescu, nr. 56 şi nr. 83, Municipiul Timișoara își exprimă intenția de a face accesibile spații noi pentru a interveni în realizarea obiectivelor culturale;
· prin contractul de prestări servicii 104/29.07.2019 încheiat între Municipiul Timișoara și Ordinul Arhitecților din România în care prestatorul predă ca parte a Pachetului de concurs cu nr. SC2019-032059/10.12.2019, aferent activităților Etapei I, estimarea costurilor pentru serviciile de proiectare și propunerile pentru premiul II și III.
Propunem aprobarea valoarea premiilor concursului de soluții de arhitectură după cum sunt prezentate mai sus și prevăzute în Anexă, care face parte integrantă din proiectul de hotărâre. Având în vedere prevederile legale expuse în prezentul raport, apreciem că proiectul de hotărâre privind aprobarea cuantumului premiilor care urmează a fi acordate în urma organizării concursului de soluții cu tema „Centrul pentru Artă, Tehnologie și Experiment, MultipleXity”, îndeplineşte  condiţiile pentru a fi supus dezbaterii şi aprobării plenului consiliului local.
Şef Serviciu S.U.I.P.I.C.,




Consilier S.U.I.P.I.C.,
SANDA GREBLĂ






ANDREEA PĂTROI
[image: image2.jpg]] ] %
i j ¢
| " NIRY]
I JEna

|
T i '“lll (TETT






